สวัสดีค่ะ ขอปรึกษาสอบถามหน่อยค่ะ ปกติกินยาคุมยี่ห้อไดแอน35 แบบ 21 เม็ด แล้วกินเกินค่ะ คือวันเสาร์ตอนหัวค่ำกินไปแล้ว 1 เม็ด ตอนดึก คิดว่ายังไม่ได้กิน เลยกินไปอีก 1 เม็ด ไม่ได้ดูวันที่แผงด้วยค่ะ มานึกได้วันอาทิตย์ว่ากินยาคุมเกินไป 1 เม็ด ณ วันนี้เป็นวันพุธ แต่ยาคุมที่แผงตอนนี้กินของวันพฤหัสบดีไปแล้วค่ะ คือกินเกินไป 1 เม็ด อยากทราบว่าจะมีผลอย่างไรค่ะ ประสิทธิภาพในการคุมกำเนิดจะลดลงมั๊ย ณ ตอนนี้ ถ้าจะมีเพศสัมพันธ์ต้องใช้วิธีอื่นคุมกำเนิดร่วมด้วยรึป่าวคะ รอบประจำเดือนจะมาอีกที ก็ช่วงวันที่ 3 เดือนกันยายน คือเดือนหน้าอ่ะค่ะ หรือว่าจะต้องซื้อยาแผงใหม่ มากินให้ตรงวันคะ เช่น วันนี้วันพุธ ก็ซื้อยาแผงใหม่ มาเริ่มกินเม็ดแรกให้ตรงวันพุธ แบบนี้มั๊ยคะ ขอบล่วงหน้าค่ะ
สวัสดีค่ะ จากที่เล่ามา ประสิทธิภาพการคุมกำเนิดไม่ได้ลดลงค่ะ แต่ระดับยาที่มีขนาดสูง อาจทำให้คลื่นไส้อาเจียน หรือมีเลือดออกกระปริดกระปรอยได้ค่ะแนะนำให้รับประทานยาคุมกำเนิดแผงเก่าจนหมด (ซึ่งจะหมดเร็วไป 1วัน) แล้วเว้น 7วัน แล้วรับประทานแผงใหม่ตามปกติได้เลยนะคะ